Document ID: 32008D0493

32008D0493
L 174/6
SLUŽBENI LIST EUROPSKE UNIJE
23.06.2008.
ODLUKA VIJEĆA
od 23. lipnja 2008.
o izmjeni Priloga I. Aktu o pristupanju Bugarske i Rumunjske
(2008/493/EZ)
VIJEĆE EUROPSKE UNIJE,
uzimajući u obzir Akt o pristupanju iz 2005., a posebno njegov članak 3. stavak 6.,
uzimajući u obzir prijedlog Komisije,
budući da:
(1)
Članak 3. stavak 3. Akta o pristupanju iz 2005. predviđa pristupanje Bugarske i Rumunjske konvencijama i protokolima sklopljenima među državama članicama, koji su navedeni u Prilogu I.
(2)
Države članice su 8. prosinca 2004. potpisale Konvenciju o pristupanju Češke, Estonije, Cipra, Latvije, Litve, Mađarske, Malte, Poljske, Slovenije i Slovačke (1) Konvenciji od 23. srpnja 1990. o ukidanju dvostrukog oporezivanja u vezi s usklađivanjem dobiti povezanih društava (2) (Arbitražna konvencija).
(3)
Primjereno je omogućiti pristupanje Bugarske i Rumunjske Arbitražnoj konvenciji kako je izmijenjena Konvencijom od 8. prosinca 2004. U tu svrhu je potrebno dodati Konvenciju od 8. prosinca 2004. Prilogu I. Aktu o pristupanju iz 2005.,
ODLUČILO JE:
Članak 1.
Sljedeća se alineja dodaje točki 2. Priloga I. Aktu o pristupanju iz 2005.:
„-
Konvencija od 8. prosinca 2004. o pristupanju Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Konvenciji o ukidanju dvostrukog oporezivanja u vezi s usklađivanjem dobiti povezanih društava (SL C 160, 30.6.2005., str. 1.).”
Članak 2.
Ova Odluka stupa na snagu na dan objave u Službenom listu Europske unije.
Sastavljeno u Luxembourgu 23. lipnja 2008.

Labels: 2
15
18